《送党宣员外赴阙兼呈刘小谏》
宋代·魏野

行装堪入画何如，马更赢于到任初。
棠树喜抛州部籍，兰台宜掌国图书。
草芽绿未侵官道，柳眼青先近帝居。
愿共耀卿来旧地，飘缨拥旆过吾庐。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。